Nordisk Film Kino

Nordisk Film Kino AS, tidligere Oslo Kino AS (Oslo Kinematografer AS fram til 2007), driver 21 kinoer i Norge. Virksomheten ble etablert i 1926, og organisert som kommunalt eid aksjeselskap 8. desember 1997. Den 4. april 2013 ble virksomheten solgt til det danske mediekonsernet Egmont Nordisk Film. Selskapet hadde om lag 2,2 millioner besøkende i 2010, og omkring 240 ansatte.

Nåværende drift

Bildegalleri

Historikk 
Oslo Kino var Norges største kinovirksomhet og drev syv kinoer i Oslo: Colosseum, Gimle, Klingenberg, Ringen, Saga, Symra og Victoria (tidligere Vika). I tillegg drev datterselskapet Norsk Kino ytterligere ni kinoer utenfor Oslo; i Asker, Askim, Halden, Horten, Hønefoss, Kristiansund, Sarpsborg, Tønsberg og Verdal. Totalt besto virksomheten av 65 kinosaler med ca. 12 000 seter. Selskapet utvidet i 2010 virksomheten med oppkjøp av reklamesalgsselskapet Media Direct Norge AS, som holder til i Drammen. I 2011 ble konsernet ytterligere utvidet med oppkjøpet av distribusjonsselskapet Norsk Filmdistribusjon (tidligere Sandrew Metronome Norge AS).

Fra 2004 hadde selskapet de heleide datterselskapene Colosseum Kino Eiendom AS og Eldorado Kino Eiendom AS. Oslo Kino overtok 1. juni 2008 driften av samt videreutvikling av sin salgsvirksomhet i kinoenes kiosker og kafeer, etter at driften i 83 år hadde vært besørget av eksterne operatører som Freia.

Datterselskaper pr. 2012 
Ved utgangen av 2011 hadde Oslo Kino AS seks datterselskaper:
 Media Direct Norge AS (etablert i 1985; heleid av Oslo Kino AS fra høsten 2010)
 Norsk Kinodrift AS (etablert i 2001)
 Oslo Kinodrift AS (etablert 1. januar 2011)
 Colosseum Kino Eiendom AS
 Eldorado Kino Eiendom AS (Oslo Kino AS aksepterte høsten 2011 et bud på alle aksjene i selskapet, med sikte på å realisere transaksjonen i 2012)
 Norsk Filmdistribusjon AS (stiftet i 1990, og overtatt av Oslo Kino AS fra 1. juni 2011. Selskapet het Sandrew Metronome Norge frem til Oslo Kino AS kjøpte det fra Schibsted-gruppen i 2011.)
Konsernet var ved utgangen av 2011 heleid av Oslo kommune, som utgjorde generalforsamlingen for Oslo Kino AS.

Nordisk Film Kino overtar Oslo Kino 
Oslo Kino ble innlemmet i eierselskapet Nordisk Film Kino i 2014.

Oslo Kinematografer som filmprodusent 
I perioden 1947 til 1982 produserte Oslo Kinematografer ca. 180 kortfilmer, som vi dag kjenner som Oslofilmene. Hensikten med oslofilmene var å sikre dokumentasjon av Oslos miljøer og historiske utvikling, og resultatet ble en samling historisk filmer med helt enestående verdi, både i en byhistorisk, kommunalhistorisk og filmhistorisk sammenheng.

Kinoer
Oslo Kino hadde ved utgangen av 2011 seksten kinoer som til sammen hadde 60 saler. Åtte av de seksten kinoene befant seg i Oslo. 
 Colosseum kino
 Gimle kino
 Klingenberg kino
 Ringen kino
 Saga kino
 Symra kino
 Kino Victoria
 Felix kino på Aker Brygge; nedlagt 31. desember 2011

Nye kinoer
21. november 2008 åpnet Oslo Kino en ny kino, Ringen kino, i det gamle bryggeriområdet på Grünerløkka. Tilsammen har Ringen 940 seter fordelt på seks saler. I desember 2013 gjenåpnet tidligere Vika kino som Kino Victoria etter ombygging.

Nedlagte kinoer
Oslo Kino har tidligere drevet kino en rekke andre steder i byen:

 Casino kino
 Edda kino
 Eldorado kino
 Felix kino
 Filmteateret
 Frogner kino
 Jarlen kino
 Carl Johan Teatret
 Kinopaleet
 Nordstrand kino
 Palassteatret
 Parkteatret
 Ringen kino (Carl Berners plass)
 Rosenborg teater
 Scala kino
 Sentrum kino
 Sinsen kino
 Soria Moria kino
 Stovner Amfi
 Ullevål kino
 Victoria Teater
 Verdensteatret

Størrelsen på Oslos kinosaler

Kinodirektører
 Geir Bergkastet 2006–2013
 Cecilie Trøan (kst) 2005–2006
 Ingeborg Moræus Hanssen 1993–2005
 Eivind Hjelmtveit 1975–1993
 Arnljot Engh 1958–1975
 Theodor Rosenquist 1955–1958
 Kristoffer Aamot 1945–1955
 Birger Ilseng 1944–1945
 Einar Schibbye 1942–1944
 Berg-Jæger 1940–1942
 Kristoffer Aamot 1934–1940
 Jens Christian Gundersen 1926–1933

Mest sette filmer

Totalt
1. Sound of Music (1965), 681 000 besøkende
2. Flåklypa Grand Prix (1975), 650 000 besøkende
3. Windjammer (1958), 421 000 besøkende
4. Tatt av vinden (1953), 420 000 besøkende
5. My Fair Lady (1965), 350 000 besøkende
6. Operasjon Løvsprett (1962), 308 000 besøkende

I 2008
1. Mamma Mia!, 151 452 besøkende
2. James Bond: Quantum of Solace, 99 647 besøkende
3. The Dark Knight, 95 681 besøkende
4. Sex and the City, 84 037 besøkende
5. Max Manus, 68 421 besøkende

I 2009
1. Max Manus, 139 090 besøkende
2. Istid 3: Dinosaurene kommer, 103 103 besøkende
3. Menn som hater kvinner, 106 073 besøkende
4. Jenta som lekte med ilden, 80 507 besøkende
5. Harry Potter og Halvblodsprinsen, 76 729 besøkende

Referanser

Eksterne lenker
 Oslo Kino, hjemmeside
 Historiske artikler om Oslos kinoer, på Oslo byarkivs nettsider

Norske medieselskaper
 
Næringsliv i Oslo
Selskaper etablert i 1926
Opphør i 2014